stanford-oval/wikipedia huggingface dataset:
ส้วมในประเทศไทย
ส้วมกับกฎหมายไทย

ประเทศไทยได้ใช้มาตรการหลายอย่าง รวมทั้งมีมาตรการทางกฎหมายซึ่งมีบทบัญญัติที่เกี่ยวข้องกับส้วม ปรากฏอยู่ในกฎหมายหลายฉบับ
เริ่มจาก บทบัญญัติในการจัดการเรื่องส้วมและสิ่งปฏิกูลตามกฎหมายไทย ซึ่งเกิดขึ้นมาจากสภาวการณ์ที่มีโรคระบาดเกิดขึ้น จนเริ่มมีการออกพระราชกำหนดสุขาภิบาลกรุงเทพฯ ร.ศ. 116 ซึ่งถือเป็นกฎหมายฉบับแรกเกี่ยวกับการสุขาภิบาลของคนกรุงเทพฯ มีวัตถุประสงค์เพื่อป้องกันโรคติดต่อมิให้แพร่หลาย การจัดการเวจ ที่ถ่ายอุจจาระและปัสสาวะของมหาชน และในปี พ.ศ. 2469 มีการตราพระราชสีห์น้อยถึงสมุหเทศบาลทุกมณฑลให้ควบคุมการสุขาภิบาลเกี่ยวกับการถ่ายอุจจาระและการทำลายส้วมตามริมแม่น้ำ ลำคลองทั่วไป จนกระทั่งมีการตราพระราชบัญญัติการสาธารณสุข พ.ศ. 2477 และในปี พ.ศ. 2480 ได้เกิดพระราชบัญญัติควบคุมการใช้อุจจาระเป็นปุ๋ย ซึ่งกฎหมายสาธารณสุขก็ได้มีการตราขึ้นใหม่เป็นพระราชบัญญัติการสาธารณสุข พ.ศ. 2484 โดยมีบทบัญญัติเกี่ยวกับการจัดให้มีส้วม การกำหนดเขตห้ามสร้างส้วม และการจัดการความสะอาดของส้วม ซึ่งต่อมาได้มีการแก้ไขปรับปรุงหลายครั้ง จนกระทั่งมีการยกเลิกพระราชบัญญัติควบคุมการใช้อุจจาระเป็นปุ๋ย พ.ศ. 2480 และพระราชบัญญัติการสาธารณสุข พ.ศ. 2484 แล้วประกาศใช้พระราชบัญญัติการสาธารณสุข พ.ศ. 2535 จนถึงปัจจุบัน[ลิงก์เสีย]
นอกจากนั้นใน กฎกระทรวง ฉบับที่ 39 (พ.ศ. 2537) ซึ่งออกตามพระราชบัญญัติ ควบคุมอาคาร พ.ศ. 2522 ได้กำหนดจำนวนของห้องน้ำและห้องส้วม ของอาคารประเภทต่าง ๆ ไว้ด้วย เพื่อควบคุม คุณภาพและมาตรฐานของอาคาร
ทางด้านกฎกระทรวงกำหนดสิ่งอำนวยความสะดวกในอาคารสำหรับผู้พิการหรือทุพพลภาพและคนชรา พ.ศ. 2548 กำหนดไว้ว่า
"อาคารประเภท โรงพยาบาล สถานพยาบาล ศูนย์บริการสาธารณสุข สถานีอนามัย อาคารที่ทำการของราชการ รัฐวิสาหกิจ องค์การของรัฐที่จัดตั้งขึ้นตามกฎหมาย สถานศึกษา หอสมุดและพิพิธภัณฑสถานของรัฐ สถานีขนส่งมวลชน ที่มีพื้นที่ส่วนใดของอาคารที่เปิดให้บริการแก่บุคคลทั่วไปเกิน 300 ตารางเมตร และ สำนักงาน โรงมหรสพ โรงแรม หอประชุม สนามกีฬา ศูนย์การค้า ห้างสรรพสินค้าประเภทต่าง ๆ ที่มีพื้นที่ส่วนใดของอาคารที่เปิดให้บริการแก่บุคคลทั่วไปเกิน 2,000 ตารางเมตร ได้ระบุว่านอกจากห้องส้วมสำหรับบุคคลทั่วไปแล้ว ต้องจัดให้มีห้องส้วมสำหรับผู้พิการหรือทุพพลภาพ และคนชราเข้าใช้ได้อย่างน้อย 1 ห้อง รวมถึงสถานีบริการน้ำมันเชื้อเพลิงตามกฎหมายว่าด้วยการควบคุมน้ำมันเชื้อเพลิง"[ลิงก์เสีย]
ในปี พ.ศ. 2556 มีการออกพระราชกฤษฎีกากำหนดให้ผลิตภัณฑ์อุตสาหกรรมเครื่องสุขภัณฑ์เซรามิก : โถส้วมนั่งราบต้องเป็นไปตามมาตรฐาน พ.ศ. 2556 มีสาระสำคัญเรื่อง ยกเลิกมาตรฐานผลิตภัณฑ์อุตสาหกรรมเครื่องสุขภัณฑ์วิเทรียสไชนา : โถส้วมนั่งราบ และกำหนดมาตรฐานผลิตภัณฑ์อุตสาหกรรมเครื่องสุขภัณฑ์เซรามิก : โถส้วมนั่งราบ
วัฒนธรรมเกี่ยวกับส้วม > การใช้ส้วมของคนไทย

วัฒนธรรมการใช้ส้วมของคนไทยนั้นแต่เดิมคนไทยจะใช้ท่านั่งยอง ๆ ในสมัยก่อนก็เหมาะกับลักษณะการบริโภคอาหารของคนไทยที่มักกินอาหารประเภทที่ย่อยง่าย กากใยสูง ใช้เวลาไม่นานก็ยังไม่ทันเป็นตะคริว ก็ปฏิบัติภารกิจส่วนตัวเรียบร้อย ส่วนฝรั่งการนั่งยอง ๆ เป็นการไม่สะดวกเพราะอาหารส่วนใหญ่ เป็นเนื้อทำให้ต้องใช้เวลานาน ในระบบขับถ่ายจึงต้องนั่งแบบโถนั่งเหมือนเก้าอี้ ซึ่งพฤติกรรมในปัจจุบันได้เปลี่ยนไป เป็นแบบตะวันตกมากขึ้น เราจึงเห็นส้วมนั่งยอง ๆ มีน้อยลง ในขณะที่ส้วมแบบโถนั่งชักโครก มีจำนวนเพิ่มขึ้นทั้งในเมืองและในส่วนภูมิภาค ซึ่งก็มีคนไทยบางส่วนมีความเคยชินกับการใช้ส้วมแบบนั่งยอง ๆ และพบว่า 22% จะใช้เท้าเหยียบลงบนที่นั่งบนส้วมแบบชักโครก[ลิงก์เสีย]
ส่วนเรื่องการต่อคิวส้วมสาธารณะ ในบ้านเรามักจะต่อคิวเข้าแถวเป็นห้อง ๆ แต่ในยุโรป อเมริกา ญี่ปุ่นและอีกหลายประเทศ เขาจะเข้าคิวเดียวตรงทางเข้าเลย พอห้องไหนว่าง คนแรกในแถวก็เข้าไป การเข้าแบบนี้มีข้อดีหลายอย่างคือ ไม่ต้องรอนานและเป็นไปตามสิทธิ คือ มาก่อน เข้าก่อน
วัฒนธรรมเกี่ยวกับส้วม > สำนวนไทย

มีสำนวนภาษาไทยที่ใช้ส้วมในคำเปรียบเปรย ซึ่งมีความหมายในแง่ลบ ในสำนวนโบราณ "เป็นขี้เจ็ดเว็จ" มีความหมายว่า "เกลียดที่สุด" เปรียบกับขี้ซึ่งเป็นของน่าเกลียด "เว็จ" หมายถึงส้วม ลำพังขี้เพียงนิดเดียวคนก็เกลียดแล้ว ถ้ามีจำนวนมากถึง "เจ็ดเว็จ" ก็มีความหมายว่า ยิ่งเกลียดมากขึ้น
และยังมีการนำห้องส้วม ในการเปรียบเปรยสิ่งที่น่ารังเกียจ คนโบราณนำไปเปรียบเปรยกับลูกผู้หญิงว่า "มีลูกสาวเหมือนมีส้วมอยู่หน้าบ้าน" กล่าวคือห้องส้วมนั้นส่งกลิ่นเน่าเหม็นอยู่แล้วหากอยู่หน้าบ้านก็จะส่งกลิ่นเหม็นประจานเจ้าของได้ตลอดเวลา เปรียบกับลูกสาวบ้านไหนหากเผลอไม่ดูแลให้ดีก็อาจจะสร้างความอับอายขายหน้าให้แก่พ่อแม่ เช่นการท้องไม่มีพ่อหรือท้องก่อนแต่งซึ่งคนสมัยก่อนถือว่าเป็นเรื่องเสื่อมเสีย
วัฒนธรรมเกี่ยวกับส้วม > ส้วมในงานประพันธ์

ในส่วนการประพันธ์ มีการเอ่ยถึงส้วมอยู่บ้าง ทั้งในวรรณคดีและบทเพลง จากวรรณคดีเรื่อง ขุนช้างขุนแผน มีกล่าวถึงส้วมอยู่ 2 ตอน คือ ขุนช้างใส่ความขุนแผนว่า เป็นกบฏต่อพระพันวษา ข้อหาหนึ่งในจำนวนนั้นคือ ซ่องสุมผู้คนและบังอาจทำส้วมไว้ในที่อยู่ คือ การมีส้วมอยู่บนบ้านซึ่งสมัยก่อน ไม่นิยมเอาส้วม หรือ "เว็จ" มาไว้ในตัวบ้าน ดังที่ว่า
| --- | --- |
มันปลูกตำหนักป่าพลับพลาแรม:      ค่ายป้อมล้อมแหลมเป็นหน้าฉาน
ตั้งที่ลงบังคนชอบกลการ:      นานไปก็จะเกิดกลีเมือง

อีกตอนหนึ่งนางวันทองตัดเป็นตัดตายขุนแผน ตอนหึงนางลาวทอง นางเอกที่หัวใจสลายเพราะผัวรักอย่างวันทอง ยังระบายออกมาด้วยความคั่งแค้นว่า
| --- | --- |
ทั้งน้ำมันกระจกกระแจะแป้ง:      จะทิ้งไว้ให้แห้งเป็นสะเก็ด
ให้สิ้นวายหายชาติของคนเท็จ:      จะขุดเว็จฟื้นดินให้สิ้นรอย

จากบทความ "ศรีสำราญ" ในนิตยสารสกุลไทย เขียนโดย จุลลดา ภักดีภูมินทร์ ขยายความไว้ว่า
"ส้วมที่เป็นส้วมหลุม จะอยู่นอกบ้าน พอเต็มก็เอาดินกลบจึงย้ายแล้วปลูกเว็จใหม่ ส้วมที่ขุนแผนถ่ายทุกข์เอาไว้ ตั้งแต่ตอนแต่งงานอยู่กินเป็นผัวเมีย กระทั่งขุนแผนไปราชการงานศึกเป็นแรมปี จนของเสียที่ขุนแผนที่นอกใจถ่ายทิ้งเอาไว้เนิ่นนาน กลมกลืนกลายเป็นเนื้อเดียวกับดินใต้เว็จไปเรียบร้อยแล้ว นางวันทองก็ไม่ละ บอกว่าจะยอมลงทุนลงแรง ขุดดินแล้วพรวนเสียใหม่ กลบร่องกลิ่นรอยเก่าเสียให้สิ้น ไม่ให้มีแม้แต่กลิ่นปฏิกูลของผัวตัวดี ลอยละล่องฟ่องฟุ้งเป็นเสนียดกับบ้านและจมูกของตัวนางวันทองอีกต่อไป"
ส่วนในวัฒนธรรมสมัยนิยม มีผู้ประพันธ์เพลงเกี่ยวกับส้วมอยู่บ้าง เน้นความตลกขบขัน อย่างเพลง "สุขาอยู่หนใด" ขับร้องโดยชัยรัตน์ เทียบเทียม เป็นเพลงประกอบภาพยนตร์เรื่อง วัยอลวน ภาพยนตร์ไทยในปี 2519 นำแสดงโดย ไพโรจน์ สังวริบุตรและลลนา สุลาวัลย์ เพลง "สุขาอยู่หนใด" ประพันธ์โดย ปิยพล เอนกกุล เป็นเพลงที่ร้องกันเล่น ๆ ในหมู่เพื่อนฝูง เอ๋ ไพโรจน์ได้เอาเพลงนี้มาให้ชัยรัตน์เรียบเรียงใหม่ เล่นกับกีตาร์โปร่งตัวเดียว จากนั้นคุณเปี๊ยก โปสเตอร์ ผู้กำกับ ก็เอาเพลงนี้มาใส่ในภาพยนตร์ด้วย ทำให้เป็นที่นิยมในที่สุด
อีกเพลงหนึ่งที่มีเนื้อหาเกี่ยวกับส้วมคือเพลง "กู้ส้วม" เป็นเพลงประกอบภาพยนตร์เรื่อง โกยเถอะเกย์ ของผู้กำกับยุทธเลิศ สิปปภาค นำแสดงโดย เสนาหอย เกียรติศักดิ์ อุดมนาค และ เปิ้ล นาคร เพลงนี้ร้องโดยเสนาหอย และท่อนแร็ปโดยดาจิม และมีเปิ้ล นาคร ที่ช่วยร้อง 2 ประโยค เพลงมีเนื้อหาเกี่ยวกับการเรียกร้องสิทธิของเพศ และปัญหาการเข้าห้องส้วมสาธารณะของชาวเกย์ เป็นเพลงที่เน้นความตลกขบขันเป็นหลัก
ดูเพิ่ม

ส้วม
ส้วมในประเทศญี่ปุ่น
ส้วมชักโครก ในปัจจุบัน
กีฬาบริดจ์ในกีฬามหาวิทยาลัยแห่งประเทศไทย ครั้งที่ 49

กีฬาบริดจ์ในกีฬามหาวิทยาลัยแห่งประเทศไทย ครั้งที่ 49 เป็นการแข่งขันกีฬาบริดจ์ที่จัดขึ้นในจังหวัดนครปฐม กำหนดแข่งขันระหว่างวันที่ 28 มกราคม 2567 - 3 กุมภาพันธ์  พ.ศ. 2567 โดยได้จัดขึ้นที่อาคารเรียนรวม 4 มหาวิทยาลัยเกษตรศาสตร์ วิทยาเขตกำแพงแสน ในครั้งนี้จะมีการแข่งขันทั้งหมด 6 รายการ ซึ่งมีการชิงชัยเหรียญรางวัลรวมทั้งสิ้น 21 เหรียญ
สรุปเหรียญรางวัล

*  (มหาวิทยาลัยเกษตรศาสตร์) เจ้าภาพ
| ลำดับที่ | มหาวิทยาลัย | ทอง | เงิน | ทองแดง | รวม |
| --- | --- | --- | --- | --- | --- |
| 1 |  มหาวิทยาลัยธรรมศาสตร์ | 3 | 0 | 0 | 3 |
| 2 |  จุฬาลงกรณ์มหาวิทยาลัย | 2 | 1 | 2 | 5 |
| 3 |  มหาวิทยาลัยเกษตรศาสตร์* | 1 | 4 | 1 | 6 |
| 4 | มหาวิทยาลัยสงขลานครินทร์ | 0 | 1 | 2 | 3 |
| 5 | มหาวิทยาลัยนเรศวร | 0 | 0 | 1 | 1 |
| 5 | มหาวิทยาลัยเชียงใหม่ | 0 | 0 | 1 | 1 |
| 5 | สถาบันเทคโนโลยีพระจอมเกล้าเจ้าคุณทหารลาดกระบัง | 0 | 0 | 1 | 1 |
| 5 | มหาวิทยาลัยขอนแก่น | 0 | 0 | 1 | 1 |
| รวม (8 มหาวิทยาลัย) | รวม (8 มหาวิทยาลัย) | 6 | 6 | 9 | 21 |
แหล่งที่มา: ตารางสรุปเหรียญตามชนิดกีฬา
ไทยแลนด์ก็อตทาเลนต์ (ฤดูกาลที่ 4)

| ไทยแลนด์ก็อตทาเลนต์> ซีซั่น 4 |
| --- | --- |
ออกอากาศ: 15 มิถุนายน 2557 – 31 สิงหาคม 2557
กรรมการ: พรชิตา ณ สงขลา  ชลาทิศ ตันติวุฒิ  พัชรศรี เบญจมาศ  นิติพงษ์ ห่อนาค
พิธีกร: เกตุเสพย์สวัสดิ์ ปาลกะวงศ์ ณ อยุธยา
เครือข่าย/สถานี: ช่อง 3
ผู้ชนะ: Wheel Chairs Dance
ภูมิลำเนา: ไทย
แนวเพลง: เต้นบนวีลแชร์
รองชนะเลิศ
SL Music
ลำดับเหตุการณ์
◀ 2557 ►
ไทยแลนด์ก็อตทาเลนต์ ซีซัน 4 - 4D กล้าได้อีก ทำได้อีก (อังกฤษ: Thailand's Got Talent) เป็นรายการเรียลลิตี้โชว์เกี่ยวกับการประกวดที่เฟ้นหาคนที่มีความสามารถโดดเด่น โดยไม่จำกัดอายุ เพศ จำนวน รวมทั้งประเภทของโชว์ โดยบริษัท ยูนิลีเวอร์ (ประเทศไทย) จำกัด ซื้อลิขสิทธิ์การประกวดบริเทนส์กอตแทเลินต์ จากประเทศอังกฤษมาออกอากาศในประเทศไทย โดยให้เวิร์คพอยท์ เอ็นเทอร์เทนเมนท์ ร่วมกับโซนีมิวสิก เป็นผู้ผลิตรายการ เป็นรายการแรกของเวิร์คพอยท์ที่ผลิตด้วยการถ่ายทอดสด นับเป็นประเทศที่ 43 ของโลก และประเทศที่ 5 ของเอเชียที่มีรายการนี้ และเป็นฤดูกาลที่ 4 ของประเทศไทยหลังได้การตอบรับอย่างดีในสามฤดูกาล
การออกอากาศ

รอบออดิชั่น    สัปดาห์
รอบรองชนะเลิศ    สัปดาห์
รอบชิงชนะเลิศ      สัปดาห์และประกาศผลหลังจบการแสดง 30 นาทีถัดมา
การแสดงที่ถูกตัดต่อหรือไม่ได้ทำการออกอากาศจะถูกนำไปฉายผ่านทางเว็บไซด์ในชื่อว่า ไทยแลนด์ก๊อตมอร์ทาเลนต์ (Thailand's Got More Talent) เช่นเดียวกับของต้นฉบับจากประเทศอังกฤษ
การแข่งขัน > รอบคัดเลือก (Pre-casting)

ภาคเหนือ วันที่ 8-9 มีนาคม 2557 ณ เมญ่า เชียงใหม่ ไลฟ์สไตล์ช็อปปิ้งเซ็นเตอร์
ภาคตะวันออกเฉียงเหนือ วันที่ 15-16 มีนาคม 2557 ณ โรงแรมเซ็นทารา แอนด์ คอนเวนชั่น เซ็นเตอร์ จ.ขอนแก่น
ภาคใต้ วันที่ 22-23 มีนาคม 2557 โรงแรมเซ็นทารา หาดใหญ่ จ.สงขลา
ภาคกลาง วันที่ 29-30 มีนาคม 2557 ณ ห้างสรรพสินค้า เอ็มซีซี ฮอลล์ เดอะมอลล์ บางกะปิ
การแข่งขัน > รอบออดิชั่น (Audition)

รอบออดิชั่น แข่งขัน ณ โรงละครอักษรา คิง พาวเวอร์ คอมเพล็กซ์ เป็นเวลา           วัน ตั้งแต่วันที่              และจะนำเทปบันทึกภาพมาออกอากาศทุกวันเสาร์ - อาทิตย์ ตั้งแต่วันที่ 15 มิถุนายน 2557 -                จำนวน             ตอน ซึ่งรอบนี้จะเป็นรอบที่ได้ทำการออกอากาศทางโทรทัศน์แบบในหลายๆ ประเทศที่ทำกันโดยมีผู้เข้าแข่งขันจากรอบคัดเลือกเข้าสู่รอบออดิชั่นจำนวน 400 การแสดง ซึ่งผู้เข้าแข่งขันจะต้องโชว์ความสามารถในการแสดงของตนเองได้ภายใน 2-4 นาที ซึ่งกรรมการมีสิทธิ์กดให้หยุดการแสดงได้ ถ้าหากกรรมการกด Buzzer ครบ 4 คนเมื่อใด การแสดงต้องยุติทันที จากนั้นคณะกรรมการจะพิจารณาความสามารถโดยใช้เสียงอย่างน้อย 3 ใน 4 ในการตัดสินว่าผู้แข่งขันจะผ่านเข้าสู่รอบต่อไปได้หรือไม่ จากนั้นกรรมการจะคัดเลือกจากเทปการแสดงของผู้ผ่านเข้ารอบอีกครั้งให้เหลือ 36 การแสดงสุดท้าย เข้าสู่รอบรองชนะเลิศ
การแข่งขัน > รอบรองชนะเลิศ (Semi-final)

36 ทีม ที่เข้ารอบจะได้รางวัลเงินสดทีมละ 10,000 บาท จากเรโซนา รอบรองชนะเลิศจะเป็นการถ่ายทอดสดการแข่งขันของ 36 การแสดงสุดท้ายไปสู่ผู้ชมทั่วประเทศเป็นเวลา 6 สัปดาห์ จากสตูดิโอเวิร์คพอยท์ จังหวัดปทุมธานี โดยการตัดสินใช้คะแนนโหวตของผู้ชมผ่านการส่งเอสเอ็มเอสในช่วงถ่ายทอดสดเป็นหลัก ผู้ที่มีคะแนนโหวตสูงสุดจะได้ผ่านเข้ารอบสุดท้ายโดยอัตโนมัติ ส่วนผู้ที่ได้คะแนนโหวตในอันดับที่ 2 และ 3 กรรมการจะตัดสินว่าใครจะผ่านเข้ารอบโดยใช้เสียงสามในสี่เช่นเดียวกับรอบออดิชัน หากเสียงของกรรมการเสมอออกมาเป็น 2 ต่อ 2 ผู้ที่ได้คะแนนโหวตเป็นลำดับที่ 2 จะเข้ารอบสุดท้ายทันที ในรอบนี้ส่วนของการแสดงจะบันทึกเทปล่วงหน้าก่อนสามชั่วโมงถึงหนึ่งชั่วโมงก่อนเวลาออกอากาศเพื่อป้องกันความผิดพลาด ส่วนการประกาศผลจะเป็นการถ่ายทอดสด
การแข่งขัน > รางวัลสำหรับผู้เข้าแข่งขัน

รางวัลสำหรับผู้เข้ารอบรองชนะเลิศ จะได้รับรางวัลเงินสดทีมละ 10,000 บาท
รางวัลสำหรับผู้เข้ารอบชนะเลิศ จะได้รับรางวัลเงินสดทีมละ 30,000 บาท
รางวัลสำหรับรองชนะเลิศอันดับ 2 จะได้รับรางวัลเงินสด 200,000 บาท และรถจักรยานยนต์ Yamaha Filano 1 คัน
รางวัลสำหรับรองชนะเลิศอันดับ 1 จะได้รับรางวัลเงินสด 500,000 บาท และรถจักรยานยนต์ Yamaha Filano 1 คัน
รางวัลสำหรับผู้ชนะเลิศ ซึ่งจะมีเพียง 1 ท่านเท่านั้น ประกอบด้วย เงินสดมูลค่า 5 ล้านบาท เรโซนา และ 5 ล้านบาท จาก เรโซนา เมน รวมมูลค่าร่วม 10 ล้านบาท
การแข่งขัน > การออกอากาศ

ในกรณีที่มีรายการพิเศษ ซึ่งทำให้ไทยแลนด์ก็อตทาเลนต์ ซีซั่นที่ 4 ไม่สามารถออกอากาศตามเวลาปกติได้ ไทยทีวีสีช่อง 3 จะเลื่อนเวลาออกอากาศ หรือ งดออกอากาศตามความเหมาะสม สำหรับการเลื่อนเวลาออกอากาศ หรือ งดออกอากาศ เคยปรากฏดังต่อไปนี้
28 มิถุนายน พ.ศ. 2557 - งดออกอากาศ เนื่องจากไทยทีวีสีช่อง 3 ถ่ายทอดสดการแข่งขันชกมวย THAI FIGHT WORLD BATTLE 2014 จาก COTAI ARENA THE VENETIAN MACAO ตั้งแต่เวลา 17.30 น. - 20.00 น.
27 กรกฎาคม พ.ศ. 2557 - เลื่อนไปออกอากาศ เวลา 16:30 - 18:00 น. ก่อนเวลาปกติ 1 ชั่วโมง เนื่องจากไทยทีวีสีช่อง 3 ถ่ายทอดสดการแข่งขันฟุตบอล Friendly Match ระหว่าง ทีมสโมสรฟุตบอลเลสเตอร์ซิตี กับ ทีมสโมสรฟุตบอลเอฟเวอร์ตัน จากสนามศุภชลาศัย
สรุปผลการแข่งขัน > รอบรองชนะเลิศสัปดาห์ที่ 1 (20 กรกฎาคม 2557)

| รหัส | ผู้แข่งขัน | การแสดง | ผลการเลือกของคณะกรรมการ>  0  ! นิติพงษ์ | ผลการเลือกของคณะกรรมการ>  0  ! พรชิตา | ผลการเลือกของคณะกรรมการ>  0  ! พัชรศรี | ผลการเลือกของคณะกรรมการ>  0  ! ชลาทิศ |
| --- | --- | --- | --- | --- | --- | --- |
| TGT01 | Redlate Band | แสดงดนตรี |  |  |  |  |
| TGT02 | Embrace Studio | Street Dance |  |  |  |  |
| TGT03 | ศูนย์ศิลป์ | ขับร้อง-เล่นดนตรีไทย | ✔ |  |  |  |
| TGT04 | Wheelchair Dance | เต้นบนวีลแชร์ |  |  |  |  |
| TGT05 | The Show | การแสดงวัฒนธรรม |  |  |  |  |
| TGT06 | มนัชญา อาร์ยู | ร้องเพลง/ก๊อปปี้โชว์ |  | ✔ | ✔ | ✔ |
| 0 | 1 | 2 | 3 |
| --- | --- | --- | --- |
| สัญลักษณ์ |   เข้ารอบจากผลโหวตลำดับที่ 1 |   ลำดับที่ 2 หรือ 3 จากผลโหวตและเข้ารอบจากการเลือกของคณะกรรมการ |   ลำดับที่ 2 หรือ 3 จากผลโหวตแต่ไม่ผ่านเข้ารอบ |
สรุปผลการแข่งขัน > รอบรองชนะเลิศสัปดาห์ที่ 2 (27 กรกฎาคม 2557)

| รหัส | ผู้แข่งขัน | การแสดง | ผลการเลือกของคณะกรรมการ>  0  ! นิติพงษ์ | ผลการเลือกของคณะกรรมการ>  0  ! พรชิตา | ผลการเลือกของคณะกรรมการ>  0  ! พัชรศรี | ผลการเลือกของคณะกรรมการ>  0  ! ชลาทิศ |
| --- | --- | --- | --- | --- | --- | --- |
| TGT07 | Bangkok Wake Up | แสดงดนตรีไทยร่วมสมัย |  |  |  |  |
| TGT08 | Next School | เต้น Cover |  |  |  |  |
| TGT09 | BKK Group | การแสดงกลองเรืองแสง LED |  |  |  |  |
| TGT10 | ชมพู่และทับทิม | ร้องเพลง |  |  |  |  |
| TGT11 | Metro Groover | เต้น B-Boy | ✔ | ✔ | ✔ | ✔ |
| TGT12 | หมี ธนสิทธิ์ | ร้องเพลง |  |  |  |  |
| 0 | 1 | 2 | 3 |
| --- | --- | --- | --- |
| สัญลักษณ์ |   เข้ารอบจากผลโหวตลำดับที่ 1 |   ลำดับที่ 2 หรือ 3 จากผลโหวตและเข้ารอบจากการเลือกของคณะกรรมการ |   ลำดับที่ 2 หรือ 3 จากผลโหวตแต่ไม่ผ่านเข้ารอบ |
สรุปผลการแข่งขัน > รอบรองชนะเลิศสัปดาห์ที่ 3 (3 สิงหาคม 2557)

| รหัส | ผู้แข่งขัน | การแสดง | ผลการเลือกของคณะกรรมการ>  0  ! นิติพงษ์ | ผลการเลือกของคณะกรรมการ>  0  ! พรชิตา | ผลการเลือกของคณะกรรมการ>  0  ! พัชรศรี | ผลการเลือกของคณะกรรมการ>  0  ! ชลาทิศ |
| --- | --- | --- | --- | --- | --- | --- |
| TGT13 | THE RETURN DANCE CREW | เต้น |  |  |  |  |
| TGT14 | เก่ง JUGGLING | JUGGLING |  |  |  |  |
| TGT15 | SETUP MOUNTAIN | เต้น |  |  |  |  |
| TGT16 | บอล โยคะ | โยคะ |  |  |  |  |
| TGT17 | W4D | เต้นประกอบเอฟเฟค | ✔ | ✔ | ✔ | ✔ |
| TGT18 | PLS | ร้องเพลง |  |  |  |  |
| 0 | 1 | 2 | 3 |
| --- | --- | --- | --- |
| สัญลักษณ์ |   เข้ารอบจากผลโหวตลำดับที่ 1 |   ลำดับที่ 2 หรือ 3 จากผลโหวตและเข้ารอบจากการเลือกของคณะกรรมการ |   ลำดับที่ 2 หรือ 3 จากผลโหวตแต่ไม่ผ่านเข้ารอบ |
สรุปผลการแข่งขัน > รอบรองชนะเลิศสัปดาห์ที่ 4 (10 สิงหาคม 2557)

| รหัส | ผู้แข่งขัน | การแสดง | ผลการเลือกของคณะกรรมการ>  0  ! นิติพงษ์ | ผลการเลือกของคณะกรรมการ>  0  ! พรชิตา | ผลการเลือกของคณะกรรมการ>  0  ! พัชรศรี | ผลการเลือกของคณะกรรมการ>  0  ! ชลาทิศ |
| --- | --- | --- | --- | --- | --- | --- |
| TGT19 | UD Town Break Beat | เต้น Break Dance ประกอบ Beat Box | ✔ | ✔ | ✔ | ✔ |
| TGT20 | เฟียน บีโธเฟียน | เล่นเปียโน |  |  |  |  |
| TGT21 | Barflairman | โชว์บาร์เทนเนอร์ |  |  |  |  |
| TGT22 | รากแก้ว | นาฏลีลาประกอบละคร |  |  |  |  |
| TGT23 | เท็น ทายานันท์ | กายกรรมปีนผ้า |  |  |  |  |
| TGT24 | จักรพงษ์ | การแสดงยิมนาสติกผสมกายกรรม |  |  |  |  |
| 0 | 1 | 2 | 3 |
| --- | --- | --- | --- |
| สัญลักษณ์ |   เข้ารอบจากผลโหวตลำดับที่ 1 |   ลำดับที่ 2 หรือ 3 จากผลโหวตและเข้ารอบจากการเลือกของคณะกรรมการ |   ลำดับที่ 2 หรือ 3 จากผลโหวตแต่ไม่ผ่านเข้ารอบ |
สรุปผลการแข่งขัน > รอบรองชนะเลิศสัปดาห์ที่ 5 (17 สิงหาคม 2557)

| รหัส | ผู้แข่งขัน | การแสดง | ผลการเลือกของคณะกรรมการ>  0  ! นิติพงษ์ | ผลการเลือกของคณะกรรมการ>  0  ! พรชิตา | ผลการเลือกของคณะกรรมการ>  0  ! พัชรศรี | ผลการเลือกของคณะกรรมการ>  0  ! ชลาทิศ |
| --- | --- | --- | --- | --- | --- | --- |
| TGT25 | Triple D | เต้น |  |  |  |  |
| TGT26 | อิสระ สินชัย | เป่าขลุ่ย |  |  | ✔ | ✔ |
| TGT27 | กิ่งก้านไทย | การแสดงผาดโผนบนท่อนไม้ |  |  |  |  |
| TGT28 | กวาง อาริศา | ร้องเพลงการ์ตูนประกอบเล่าเรื่อง | ✔ | ✔ |  |  |
| TGT29 | บารฺ์สะพานใหม่ | Street Workout |  |  |  |  |
| TGT30 | The Talento | ร้องเพลงประกอบการเล่นดนตรี |  |  |  |  |
| 0 | 1 | 2 | 3 |
| --- | --- | --- | --- |
| สัญลักษณ์ |   เข้ารอบจากผลโหวตลำดับที่ 1 |   ลำดับที่ 2 หรือ 3 จากผลโหวตและเข้ารอบจากการเลือกของคณะกรรมการ |   ลำดับที่ 2 หรือ 3 จากผลโหวตแต่ไม่ผ่านเข้ารอบ |
หมายเหตุ : รอบรองชนะเลิศสัปดาห์ที่ 5 คณะกรรมการทั้ง 4 ท่าน ลงความเห็นให้มีการเสมอกัน ทางรายการจะนำคะแนนโหวตที่ได้จากผู้ชมผ่านทางการโหวตทางโทรศัพท์มือถือทั่วประเทศ เป็นการตัดสินผลโหวต และทำให้หมายเลข TGT28 -- กวาง อาริศา เข้ารอบชิงชนะเลิศทันที
สรุปผลการแข่งขัน > รอบรองชนะเลิศสัปดาห์ที่ 6 (24 สิงหาคม 2557)

| รหัส | ผู้แข่งขัน | การแสดง | ผลการเลือกของคณะกรรมการ>  0  ! นิติพงษ์ | ผลการเลือกของคณะกรรมการ>  0  ! พรชิตา | ผลการเลือกของคณะกรรมการ>  0  ! พัชรศรี | ผลการเลือกของคณะกรรมการ>  0  ! ชลาทิศ |
| --- | --- | --- | --- | --- | --- | --- |
| TGT31 | G Dragon | เต้น |  |  |  |  |
| TGT32 | Yesso | การเต้นด้วยหลอดไฟ LED |  |  |  |  |
| TGT33 | SL Music | วงดนตรี |  |  |  |  |
| TGT34 | Believe | นาฏลีลาผสมยิมนาสติก | ✔ | ✔ | ✔ | ✔ |
| TGT35 | Siam Synchronized | ระบำใต้น้ำ |  |  |  |  |
| TGT36 | บุญมี | วงดนตรี |  |  |  |  |
| 0 | 1 | 2 | 3 |
| --- | --- | --- | --- |
| สัญลักษณ์ |   เข้ารอบจากผลโหวตลำดับที่ 1 |   ลำดับที่ 2 หรือ 3 จากผลโหวตและเข้ารอบจากการเลือกของคณะกรรมการ |   ลำดับที่ 2 หรือ 3 จากผลโหวตแต่ไม่ผ่านเข้ารอบ |
สรุปผลการแข่งขัน > รอบชิงชนะเลิศ (31 สิงหาคม 2557)

รอบชิงชนะเลิศเป็นการถ่ายทอดสดการแข่งขันของ 12 การแสดงสุดท้ายโดยกรรมการจะมีสิทธิ์ในการกดปุ่ม ปุ่มบัสเซอร์สีแดง อยู่เช่นเดิมแต่จะไม่มีการนับเสียงโหวตจากคณะกรรมการแต่อย่างใด สำหรับรอบชิงชนะเลิศนั้นจะทำการแสดงโชว์ในช่วงเวลาเดียวกันกับฤดูกาลที่ 2 และ 3 โดยจะเปิดโหวตแบบปกติและยาวไปจนถึงเวลา 20:15 และจะถ่ายทอดสดประกาศผลผู้ชนะในเวลา 20:15-20:30 นาฬิกาของวันนั้นเลย ใช้ระบบ 1 เบอร์ ต่อ 1 โหวต
เป็นที่น่าสังเกตว่าในฤดูกาลนี้ รอบรองชนะเลิศ และ รอบชิงชนะเลิศ ไม่มีการกดปุ่มบัสเซอร์จากกรรมการระหว่างการแสดงเลยแม้แต่ครั้งเดียว ขณะเดียวกันการตัดสินจากคณะกรรมการในรอบรองชนะเลิศทุกครั้งนั้น กรรมการจะมีมติเป็นเอกฉันท์เสมอ ซึ่งก็อาจจะเกิดขึ้นได้ แต่ในรอบชิงชนะเลิศ พิธีกรได้แจ้งว่ากรรมการจะไม่กดปุ่มบัสเซอร์อยู่แล้วไม่ว่าจะอย่างไรก็ตาม
| รหัส | ผู้แข่งขัน | การแสดง | ตำแหน่ง |
| --- | --- | --- | --- |
| TGT10 | Wheel Chairs Dance | เต้นบนวีลแชร์ | ชนะเลิศ |
| TGT03 |  SL Music | วงดนตรี | รองชนะเลิศอันดับที่ 1 |
| TGT08 | เท็น ทายานันต์ | กายกรรมปีนผ้า | รองชนะเลิศอันดับที่ 2 |
| TGT04 | ป้าชมพู่และทับทิม | ร้องเพลง | 6 ทีมสุดท้าย |
| TGT06 | Metro Groover | เต้น B-Boy | 6 ทีมสุดท้าย |
| TGT07 | กวาง อาริศา | ร้องเพลงการ์ตูน | 6 ทีมสุดท้าย |
| TGT01 | The Talento | วงดนตรี | 12 ทีมสุดท้าย |
| TGT02 | UD Town Break Beat | เต้น Break Dance ประกอบ Beat Box | 12 ทีมสุดท้าย |
| TGT05 | มนัชญา อาร์ยู | ก็อปปี้โชว์ | 12 ทีมสุดท้าย |
| TGT09 | W4D | เต้นประกอบเอฟเฟค | 12 ทีมสุดท้าย |
| TGT11 | บอล โยคะ | โยคะ | 12 ทีมสุดท้าย |
| TGT12 | Believe | นาฏลีลาผสมยิมนาสติก | 12 ทีมสุดท้าย |
สรุปผลการแข่งขัน > เรตติ้ง

| การแข่งขัน | วันออกอากาศ | เรตติ้ง | อ้างอิง |
| --- | --- | --- | --- |
| รอบออดิชั่น 1 | 15 มิถุนายน |  |  |
| รอบออดิชั่น 2 | 21 มิถุนายน |  |  |
| รอบออดิชั่น 3 | 22 มิถุนายน |  |  |
| รอบออดิชั่น 4 | 28 มิถุนายน |  |  |
| รอบออดิชั่น 5 | 29 มิถุนายน |  |  |
| รอบออดิชั่น 6 | 6 กรกฎาคม |  |  |
| รอบออดิชั่น 7 | 13 กรกฎาคม |  |  |
| รอบรองชนะเลิศ 1 | 20 กรกฎาคม |  |  |
| รอบรองชนะเลิศ 2 | 27 กรกฎาคม |  |  |
| รอบรองชนะเลิศ 3 | 3 สิงหาคม |  |  |
| รอบรองชนะเลิศ 4 | 10 สิงหาคม |  |  |
| รอบรองชนะเลิศ 5 | 17 สิงหาคม |  |  |
| รอบรองชนะเลิศ 6 | 24 สิงหาคม |  |  |
| ประกาศผลรอบชิงชนะเลิศ | 31 สิงหาคม |  |  |
ซิตี้แอร์เวย์

สายการบินซิตี้แอร์เวย์ (CITY AIRWAYS) เป็นสายการบินเชิงพาณิชย์ ที่ให้บริการทั่งแบบประจำ และ เช่าเหมาลำ โดยมีเส้นทางบินอยู่ในกลุ่มประเทศโซนเอเชีย เริ่มดำเนินงาน ปีพ.ศ. 2554
โดย บริษัท CITY AIRWAYS จำกัด มีพนักงานทั่งภาคพื้น และ ลูกเรือประจำเครื่องบิน เป็นจำนวนประมาณ 300 คน
สายการบินซิตี้แอร์เวย์

ถูกระงับการดำเนินงาน เมื่อ 13 กุมภาพันธ์ 2559 โดยสำนักงานการบินพลเรือนแห่งประเทศไทย (กรมการบินพลเรือนเดิม) เนื่องจากเหตุผลด้านความปลอดภัย
เส้นทางการบิน แบบประจำ

เส้นทางการบินในอดีต ของ สายการบินซิตี้แอร์เวย์ (CITY AIRWAYS)
ประเทศไทย
กรุงเทพมหานคร - ท่าอากาศยานดอนเมือง ฐานการบินหลัก
ภูเก็ต - ท่าอากาศยานภูเก็ต
เขตบริหารพิเศษฮ่องกง
ฮ่องกง - ท่าอากาศยานนานาชาติฮ่องกง
เส้นทางการบิน แบบเช่าเหมาลำ

เส้นทางการบินในอดีต ของ สายการบินซิตี้แอร์เวย์ (CITY AIRWAYS)
ประเทศไทย
กรุงเทพมหานคร - ท่าอากาศยานดอนเมือง ฐานการบินหลัก
สาธารณรัฐประชาชนจีน
ไท่หยวน - ท่าอากาศยานไท่หยวนอู่ซู่
เทียนจิน - ท่าอากาศยานนานาชาติเทียนจินปินไห่
เวินโจว - ท่าอากาศยานเวินโจว
ฝูงบิน

ณ วันที่ 12 กรกฎาคม พ.ศ. 2556 ฝูงบินของสายการบินซิตี้แอร์เวย์ประกอบไปด้วยเครื่องบินรวมทั้งสิ้น 4 ลำ มีรายละเอียดดังต่อไปนี้:
| เครื่องบิน | จำนวน | ความจุผู้โดยสาร    (ชั้นบิสิเนส/ชั้นประหยัด)  | หมายเหตุ |
| --- | --- | --- | --- |
| โบอิง 737-400  HS-GTA | 1   | 0 / 170   | ภายในประเทศ และ เอเชีย |
| โบอิง 737-400  HS-GTB | 1   | 0 / 168   | ภายในประเทศ และ เอเชีย |
| โบอิง 737-400  HS-GTC | 1   | 0 / 162   | ภายในประเทศ และ เอเชีย |
| โบอิง 737-400  HS-GTD | 1   | 8 / 150   | ภายในประเทศ และ เอเชีย |
| โบอิง 737-400  HS-GTE | 1   | 0 / 168   | ภายในประเทศ และ เอเชีย |
แหล่งข้อมูลอื่น

[ลิงก์เสีย]
ชาลส์ ฮอร์แมน

| ชาลส์ ฮอร์แมน |
| --- | --- |
เกิด: ชาลส์ เอ็ดมันด์ ลาซาร์ ฮอร์แมน 15 พฤษภาคม ค.ศ. 1942(1942-05-15) นครนิวยอร์ก สหรัฐ
เสียชีวิต: 19 กันยายน ค.ศ. 1973(1973-09-19) (31 ปี) ซันติอาโก ชิลี
อาชีพ: นักหนังสือพิมพ์, นักเขียน
คู่สมรส: จอยซ์ ฮอร์แมน
บิดามารดา: เอลิซาเบธ และ เอ็ดมันด์ ฮอร์แมน
ชาลส์ เอ็ดมันด์ ลาซาร์ ฮอร์แมน (อังกฤษ: Charles Edmund Lazar Horman; 15 พฤษภาคม 1942 – 19 กันยายน 1973) เป็นนักหนังสือพิมพ์และนักสร้างภาพยนตร์สาครดีชาวอเมริกัน เขาถูกประหารชีวิตในประเทศชิลีหลังเกิดรัฐประหารในปี 1973 ที่นำโดยนายพล เอากุสโต ปิโนเชต์ ที่โค้นล้มรัฐบาลสังคมนิยมของซัลบาดอร์ อาเญนเด ที่มาจากการเลือกตั้ง การเสียชีวิตของฮอร์แมนเป็นประเด็นที่นำไปสร้างภาพยนตร์ปี 1982 กำกับโดยคอสตา-กัฟรัส เรื่อง มิสซิง ที่ซึ่งบทของฮอร์แมนนำแสดงโดยจอห์น เชีย
ในเดือนมิถุนายน 2014 ศาลในชิลีตัดสินว่ารัฐบาลสหรัฐมีบทบาทสำคัญในการฆาตกรรมฮอร์แมน ในเดือนมกราคม 2015 อดีตเจ้าหน้าที่หน่วยข่าวกรองของชิลีในรัฐบาลคณะรัฐประหารถูกตัดสินว่ามีความผิดฐานฆาตกรรมชายสัญชาติอเมริกันสองคนซึ่งคือ ชาลส์ ฮอร์แมน และ แฟรงก์ เทอรุจจี หลังเกิดการรัฐประหาร
ชีวิตในประเทศชิลี

ขณะเกิดการรัฐประหาร ฮอร์แมนอยู่ที่เมืองชายฝั่ง วีญาเดลมาร์ ใกล้กับท่าวัลปาราอีโซ ซึ่งเป็นฐานที่มั่นสำคัญของกลุ่มวางแผนการรัฐประหารจากทั้งสหรัฐกับชิลี เจ้าห้นาที่สหรัฐในเวลานั้นตั้งข้อสงสัยวว่าฮอรืแมนน่าจะหลงเชื่อเป็นเหยื่อของ "ความหวาดระแวงแบบคนชิลี" (Chilean paranoia) แต่ก็ไม่ได้ยุ่งเกี่ยวอะไรด้วย เป็นไปได้ยากมากว่าฮอร์แมนจะถูกสังหารชิลีโดยปราศจากการรู้เห็นหรือคำอนุญาตจากซีไอเอ ตามที่ระบุในเอกสารที่ปล่อยในปี 1999 ภายใต้รัฐบัญญัติเสรีภาพข้อมูล ในตอนแรกที่เขาหายตัวไป ความพยายามจากทั้งภรรยา ครอบครัว และมิตรสหายของเขาในตอนแรกที่จะตามหาตัวของเขาถูกตอบรับจากสถาทูตสหรัฐในซันติอาโกด้วยความพยายามบ่ายเบี่ยงไม่ตอบคำถามหรือช่วยเหลือโดยตรง
ในวันที่ 16 กันยายน 1973 หกวันหลังการรัฐประหาร ฮอร์แมนถูกจับกุมโดยทหารชิลี และพาตัวไปยังสนามกีฬาแห่งชาติในซันติอาโก ซึ่งแปรสภาพมาเป็นค่ายกักกันนักโทษทางการเมือง นักโทษในสนามกีฬาแห่งชาติถูกสอลสวนและซ้อมทรมาน จำนวนมากถูกประหารชีวิตที่นี่ เจ้าหน้าที่ของสหรัฐไม่ทราบเลยว่าร่างของฮอร์แมนอยู่ที่ไหนเป็นเวลาเกือบเดือนนับตั้งแต่เขาถูกประหารชีวิตในสนามกีฬาแห่งชาติ ต่อมาจึงเป็นที่ทราบว่าเขาถูกประหารชีวิตในวันที่ 19 กันยายน และร่างของเขาถูกฝังอยู่ในผนังของสนามกีฬา นักหนังสือพิมพ์ชาวอเมริกันอีกคน แฟรงก์ เทอรุจจี ก็เสียชีวิตในสถานการณ์คล้ายคลึงกันกับเขา
ร่างของเขาถูกส่งกลับสหรัฐ 7 เดือนหลังการพบศพ ทำให้การผ่าชันสูตรพลิกศพเป็นไปไม่ได้